### NN 38/2019 (12.4.2019.), Odluka o broju otočnih koordinatora i obuhvatu otočnog područja za koje svaki otočni koordinator obavlja propisane poslove

Ministarstvo regionalnog razvoja i fondova
 Europske unije

792

Na temelju članka 19. stavak 8. Zakona o otocima (»Narodne novine«, broj 116/18 – u daljnjem tekstu: Zakon), ministrica regionalnoga razvoja i fondova Europske unije donosi

ODLUKU

O BROJU OTOČNIH KOORDINATORA I OBUHVATU OTOČNOG PODRUČJA ZA KOJE SVAKI OTOČNI KOORDINATOR OBAVLJA PROPISANE POSLOVE

I.

(1) Ovom Odlukom određuje se broj otočnih koordinatora koje zapošljava regionalni koordinator za svaku obalno-otočnu jedinicu područne (regionalne) samouprave i obuhvat otočnog područja za koje svaki otočni koordinator obavlja propisane poslove iz članka 19. stavka 2. i 3. Zakona.

(2) Otočno područje iz stavka 1. ove točke obuhvaća otok ili skupinu otoka koji se nalaze unutar obalno-otočne jedinice područne (regionalne) samouprave za koju je nadležan regionalni koordinator iz stavka 1. ove točke.

II.

(1) Utvrđuje se broj otočnih koordinatora i obuhvat otočnog područja za svakog otočnog koordinatora kako slijedi:

|  |  |  |  |
| --- | --- | --- | --- |
| Jedinica područne  (regionalne)  samouprave | Oznaka otočnog područja | Obuhvat otočnog područja | Broj otočnih koordinatora |
| ISTARSKA  ŽUPANIJA | IŽ-1 | Nenaseljeni i povremeno naseljeni otoci u sastavu Grada Pule, Grada Poreča, Grada Rovinja, Općine Funtana, Općine Medulin, Općine Ližnjan, Općine Vrsar i Nacionalnog parka Brijuni | 1 |
| PRIMORSKO-  -GORANSKA ŽUPANIJA | PGŽ-1 | Cres  Lošinj, Unije, Susak, Ilovik, Male Srakane, Vele Srakane  Rab | 1 |
| PGŽ-2 | Krk | 1 |
| LIČKO-SENJSKA ŽUPANIJA | LSŽ-1 | Pag (Grad Novalja) | 1 |
| ZADARSKA  ŽUPANIJA | ZŽ-1 | Dugi otok, Zverinac  Pašman  Ugljan, Ošljak, Rivanj, Sestrunj  Vrgada | 1 |
| ZŽ-2 | Iž, Rava, Molat, Ist, Premuda, Silba, Olib  Pag (Grad Pag, Općina Kolan, Općina Povljana)  Vir | 1 |
| ŠIBENSKO-  -KNINSKA ŽUPANIJA | ŠKŽ-1 | Murter, Kornat  Prvić  Kaprije, Krapanj, Zlarin, Žirje | 1 |
| SPLITSKO-  -DALMATINSKA ŽUPANIJA | SDŽ-1 | Šolta  Drvenik Veli, Drvenik Mali  Vis, Biševo  Čiovo | 1 |
| SDŽ-2 | Brač  Hvar | 1 |
| DUBROVAČKO-  -NERETVANSKA ŽUPANIJA | DNŽ-1 | Lastovo  Korčula | 1 |
| DNŽ-2 | Pelješac  Mljet  Šipan, Lopud, Koločep | 1 |
| UKUPNO: | | | 11 |

(2) Obuhvat otočnog područja iz stavka 1. ove točke uključuje i povremeno naseljene i nenaseljene otoke i otočiće koji administrativno pripadaju jedinicama lokalne samouprave na otocima iz stavka 1. ove točke, odnosno jedinicama lokalne samouprave na kopnu prema Prilogu I. ove Odluke koji čini njezin sastavni dio.

III.

(1) Regionalni koordinatori obvezni su najkasnije u roku od 30 dana od dana stupanja na snagu ove Odluke uskladiti interne akte o ustroju i sistematizaciji radnih mjesta, sukladno broju otočnih koordinatora i obuhvatu otočnog područja iz točke 2. ove Odluke te o tome bez odgode dostaviti pisanu obavijest Upravi za otoke, Ministarstva regionalnoga razvoja i fondova Europske unije (u daljnjem tekstu: Ministarstvo).

(2) Obvezuju se regionalni koordinatori najkasnije u roku od 30 dana od dana stupanja na snagu sporazuma iz članka 19. stavka 7. Zakona rasporediti postojećeg djelatnika na radno mjesto otočnog koordinatora, a ukoliko regionalni koordinator ne raspolaže djelatnikom odgovarajućim za raspored na radno mjesto otočnog koordinatora, dužan je u zadanom roku započeti natječajni postupak za popunjavanje radnog mjesta otočnog koordinatora, sukladno internom aktu o ustroju i sistematizaciji.

(3) Regionalni koordinatori će po završetku natječajnog postupka iz stavka 2. ove točke dostaviti prijedlog odluke o zasnivanju radnog odnosa na prethodnu suglasnost Ministarstvu, sukladno članku 19. stavku 4. Zakona

IV.

Zadužuje se Uprava za otoke Ministarstva za nadzor provedbe ove Odluke.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 302-03/19-04/11
 Urbroj: 538-07-1-2-2/250-19-4
 Zagreb, 5. travnja 2019.

Ministrica
 Gabrijela Žalac, dipl. oec., v. r.

PRILOG 1.

|  |  |  |
| --- | --- | --- |
| Jedinica područne  (regionalne) samouprave | Oznaka otočnog područja | Jedinice lokalne samouprave na kopnu koje u administrativnom sastavu imaju povremeno naseljene i nenaseljene otoke i otočiće |
| PRIMORSKO-  -GORANSKA  ŽUPANIJA | PGŽ-2 | Grad Novi Vinodolski |
| LIČKO-SENJSKA ŽUPANIJA | LSŽ-1 | Grad Senj |
| ZADARSKA  ŽUPANIJA | ZŽ-1 | Grad Biograd na Moru  Općina Sv. Filip i Jakov  Općina Pakoštane |
| ZŽ-2 | Grad Zadar  Općina Ražanac  Općina Vrsi |
| ŠIBENSKO-KNINSKA ŽUPANIJA | ŠKŽ-1 | Grad Šibenik  Grad Vodice  Općina Primošten  Općina Rogoznica  Općina Tribunj |
| SPLITSKO-  -DALMATINSKA ŽUPANIJA | SDŽ-1 | Grad Trogir  Općina Marina |
| DUBROVAČKO-  -NERETVANSKA ŽUPANIJA | DNŽ-2 | Grad Dubrovnik  Općina Konavle  Općina Slivno |